Félix Houphouët-Boigny (Yamoussoukro, 18. listopada 1905. – Obala Bjelokosti, 7. prosinca 1993.), bivši afrički vođa, prvi predsjednik Obale Bjelokosti.

Životopis

Bio je borac za nezavisnost, iako je imao nekoliko vrlo visokih položaja u kolonijalnoj vlasti. Rodio se u Yamoussoukrou, današnjem glavnom gradu. Potjecao je iz obitelji poglavica plemena Baoulé. Njegova obitelj posjedovala je velike plantaže kave i kakaoa. Petnaest godina prakticirao je medicinu, a onda ulazi u politiku. Osnovao je prvi poljoprivredni sindikat koji se borio protiv favoriziranja francuskih plantažera koji su uzgajali iste kulture kao i domaće stanovništvo, ali su imali veća prava.

Jedno vrijeme je bio i zastupnik u francuskom parlamentu. Nakon što je zemlja postala neovisna 1960., on je izabran na položaj predsjednika. Na taj isti položaj biran je sedam puta, a svaki mandat trajao je pet godina. Vladao je kao diktator, s neslobodnim tiskom, i bez oporbenih stranaka. Godine 1969. zaoštrio je odnose sa SSSR-om, koje je stvorio 1967. obnovivši ih tek 1986., a Kinu je priznao tek 1983. godine. Znan je i kao "Afrička kadulja" ili "Veliki afrički starac". Iako neki smatraju da je njegov tip vladavine bio "željeznom rukom", drugi ga nazivaju "očinskim".

Godine 1990. dobio je sedmi, posljednji petogodišnji mandat, ovaj put s legalnim oporbenim strankama, ali je ipak osvojio čak 89% glasova. Ženio se dva puta, a s drugom ženom imao je troje djece.

Sagradio je najveću crkvu u Africi, koja je koštala čak 300 miljuna dolara. Nakon pada cijena kave i kakaoa, vanjski dug države je rastao nemilice.

Umire 1993., u 88. godini, od posljedica bolesti.

Predsjednici
Životopisi, Obala Bjelokosti
Afrički političari